Boyfriend แฟนผมเป็นผู้ชาย

Boyfriend แฟนผมเป็นผู้ชาย เป็นภาพยนตร์ไทยที่สร้างจากการ์ตูนแนวยาโออิฝีมือคนไทยที่เคยโด่งดังเมื่อ 9 ปีก่อน โดยเข้าฉายครั้งแรกเมื่อวันที่ 13 ตุลาคม พ.ศ. 2559 นำแสดงโดยสิปปวิศว์ เดชะพหุล, ณัชพล กวยเงินและกัญจน์ ศรีวรรณวัฒน์

ภาพยนตร์เรื่อง “Boyfriend แฟนผมเป็นผู้ชาย” ดัดแปลงจากการ์ตูนที่เคยได้รับความนิยมบนเว็บพันทิป โดยมีผู้ติดตามจำนวนมากและแชร์ต่อบนโซเชียล ทำให้สราวุธ อินทรพรหมนำมาสร้างเป็นภาพยนตร์แนวชายรักชายในสไตล์ของตนเอง

 เรื่องย่อ 
เต้ย (สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯเพียงลำพัง เขาได้รู้จักกับ เอก (ณัชพล กวยเงิน) เด็กหนุ่มเกเรที่เข้ามาตีสนิทด้วยเหตุผลบางอย่าง วันเวลาผ่านไป ทั้งสองเริ่มเกิดความผูกพันและความรัก ทว่าความสัมพันธ์ของพวกเขากลับถูกเพื่อนในโรงเรียนจับตามอง ล้อเลียน และกลั่นแกล้ง เต้ยและเอกจะตัดสินใจอย่างไรต่อไปกับชีวิตของตน

 นักแสดงนำ 
 สิปปวิศว์ เดชะพหุล รับบท เต้ย
 ขี้เกรงใจ มักเก็บความไม่พอใจไว้ในใจแทนที่จะพูดออกมาตรง ๆ ทำให้เรื่องเล็ก ๆ กลายเป็นปัญหาได้  
 ณัชพล กวยเงิน รับบท เอก
 ร่าเริง เอาแต่ใจ แม้จะไม่เคยคิดร้ายใคร แต่จะทำทุกอย่างเพื่อให้บรรลุเป้าหมายโดยไม่ถามความรู้สึกของผู้อื่น
 กัญจน์ ศรีวรรณวัฒน์ รับบท ไมค์
 ชอบแกล้งและแหย่เพื่อน ไม่ใช่คนเลว เพียงแต่สนุกที่ได้เห็นคนอื่นตกใจหรือตื่นเต้นตามแผนที่วางไว้ ลึก ๆ แล้วเป็นคนรักเพื่อน

 นักแสดงสมทบ 
 เอมิกา ดวงจรัส รับบทเป็น...ฝน
 พีระภาส จันฤๅชัย รับบทเป็น...ปอนด์
 ณัฐวัฒน์ ทองเงิน รับบทเป็น...เกื้อ
 อุ้มพล กิติกัมรา รับบทเป็น...ผู้กำกับหนังเกย์
 ชรินทร์ บุญยัง รับบทเป็น...ดาราหนังเกย์1
 เสือใหญ่ รัชชานนท์ รับบทเป็น...ดาราหนังเกย์2
 เคน พัชรกรณ์ รับบทเป็น...ดาราหนังเกย์3
 พัศพงศ์ ดวงประสิทธิ์ รับบทเป็น...ครู

 อ้างอิง 
 ตัวอย่าง Boyfriend..แฟนผมเป็นผู้ชาย (Official Trailer) 13 ตุลานี้ในโรงภาพยนตร์
 เรื่องย่อภาพยนตร์ BOYFRIEND แฟนผมเป็นผู้ชาย
 หนังน่าดู "Boyfriend..แฟนผมเป็นผู้ชาย" จากการ์ตูนดังสู่หนังโรง
 ‘Boyfriend แฟนผมเป็นผู้ชาย’ การ์ตูนโด่งดังในตำนานจากเว็บ Pantip สู่ภาพยนตร์ 
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2559
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์รักไทย
หมวดหมู่:ภาพยนตร์ไทยในคริสต์ทศวรรษ 2010
หมวดหมู่:ภาพยนตร์ภาษาไทยในคริสต์ทศวรรษ 2010